(આભાર! ‘સાયબરસફર’ની નવી વેબસાઇટમાં જેમ ટોપિક મુજબ, એટલે કે પીસી અને લેપટોપ, સાયબરસેફ્ટી, સ્માર્ટલાઇફ વગેરે વિશે મેગેઝિનના અત્યાર સુધીના તમામ અંકોમાં જે કોઈ લેખ આવ્યા છે તે તમામ એક સાથે જોવાનું હવે શક્ય બન્યું છે. તેમાં સર્ચની સુવિધા ખાસ ઉપયોગી છે. તેમ નવી સાઇટ એકદમ મોબાઇલ-ફ્રેન્ડલી પણ છે. આ બધા ઉપરાંત, એક સુવિધા તરફ ખાસ ધ્યાન દોરવા માગું છું – લેખો બુકમાર્ક કરવાની સુવિધા છે. હવેથી સાઇટમાં લોગ્ડ-ઇન દરેક વાચકમિત્ર પોતાની પસંદગીના, જે તેઓ ગમે ત્યારે ફરીથી વાંચવા ઇચ્છતા હોય તેને સાઇટમાં જ બુકમાર્ક કરી શકે છે અને ઇચ્છે ત્યારે પોતાના બુકમાર્ક પેજ પર જઈને એ લેખોની યાદી એક સાથે જોઈ શકે છે. નવી સાઇટને હજી વધુ રીડર ફ્રેન્ડલી બનાવવાના પ્રયાસ ચાલુ જ છે. – હિમાંશુ)